Enaạn aphiemi ni bukarạph phọ kụ aphẹl Noa r'eghunotu phọ odị.Genesis 7:11, 12, 23
Olophiạ alhọph ni 40 ootaany r'40 aḍughul, kụ amuụm mọ aakpereghi oomo ade phọ. Oomo abukarạph awe phọ omuughụ.
Aruukpaạny phọ ogbagharạn bọ owilẹ yogh sizu iphulupul phọ abidị kụ oḍighi ikarạph aruwaloor.
Abuphẹ orọl bọ siphẹ akụ phọ kụ ukpetenaan. Ghalamọ r'iduọn aNoa r'eghunotu phọ odị omuughu bọ ni k'aruukuna phọ, Enaạn kaḅulemi ni bidị angọ ghuḍum r'oḍuomologhi orọl k'agee-pọ.
Enaạn kaḅilẹ ni apiemi bukarạph phọ kụ apẹl bugey awe phọ.Matiu 24:37-39
ASetan r'ikarạph aruwaloor phọ odị rokiọm ni ghisigh obi awe phọ.
Rodon, idiphọ amem mọ aNoa, ibadị awe okel li iiḅakị ephomoghiạn phọ aJihova. Moọny amem aJihova kapiemi ni oomo abukarạph phọ.—2 Pita 2:5, 6.
Abunhiin awe okịgh ni Noa. Bidị ronaghanạn ghan ni Enaạn kụ koḍighi ipẹ odị aḅẹm bọ. Bidị Abugbaanaạn AJihova.